E nkubameno za ma vata za singama kikilu za kala, kimfumu kia yantikilanga mu mfumu a lumbu, evo se dilundanga nkento evo a kento ye ana muna nzo evo muna zinzo zani katunga yi za bokelelwanga vo lumbu. E tumbu twa kala vumu kimosi bosi twa landana twa yikilwangwa vo belo. 0 mbut'a mpangi zozo za tunga va mosi kuna belo yi mfumu a belo wa talanga mambu ma wonsono ma nkangu wazingilanga ko. Konso nsamu ovo se ka wutadilu ntete kuna belo ko, ka wu lendi luta kuna kati kwa vata ko. Nkete menda kuna kati kwa vata, wana kuna belo ka wulendakene ko; Isia vo wa bala. Va kelenge ye nsamu ka milendi telwa ku belo ko kadi mu nsamu miomio mwa kala wantu belo ya swaswana, diakalanga mu vovana ye wizana mu ndambu za wonsono ye tala diambu vo se ka dimene bosi se dilenda filwa kuna nsanda kwa mfumu a vata. Mambu ma vovelwanga ku belo; bosi ma manisinanga mu futa nsiku a nsusu evo malavu; kansi na menda ku lumbu mfumu vena ntandu  malavu vwandisidi e mfumu   ye nganga. ko, lwa